জন ব্যারি প্রেন্ডারগাস্ট, ওবিই (৩ নভেম্বর ১৯৩৩ - ৩০ জানুয়ারি ২০১১) একজন ইংরেজ সুরকার ও সঙ্গীত নির্দেশক ছিলেন। তিনি ১৯৬৩ থেকে ১৯৮৭ সাল পর্যন্ত এগারটি জেমস বন্ড চলচ্চিত্রের সুরারোপ করেন এবং এই ধারাবাহিকের প্রথম চলচ্চিত্র ১৯৬২ সালের ডক্টর নো থেকে "জেমস বন্ড থিম" গানের সঙ্গীতায়োজন করেন ও এতে কণ্ঠ দেন। তার সুরারোপিত অন্যান্য উল্লেখযোগ্য চলচ্চিত্র হল ড্যান্সেস উইথ উল্‌ভস ও আউট অব আফ্রিকা, দ্য স্কারলেট লেটার, দ্য কটন ক্লাব, দ্য ট্যামারিন্ড সিড, ম্যারি, কুইন অব স্কটস, গেম অব ডেথ এবং ব্রিটিশ টেলিভিশন কাল্ট ধারাবাহিক দ্য পার্সোয়েডার্স!। সঙ্গীতে তার অবদানের জন্য ১৯৯৯ সালে অর্ডার অব দ্য ব্রিটিশ এম্পায়ারের অফিসার খেতাবে ভূষিত করা হয়।  তিনি তার কাজের জন্য পাঁচটি একাডেমি পুরস্কার অর্জন করেছেন, তন্মধ্যে বর্ন ফ্রি চলচ্চিত্রের জন্য শ্রেষ্ঠ মৌলিক সুর ও শ্রেষ্ঠ মৌলিক গান বিভাগে দুটি পুরস্কার, এবং দ্য লায়ন ইন উইন্টার, ড্যান্সেস উইথ উল্‌ভস ও আউট অব আফ্রিকা চলচ্চিত্রের জন্য শ্রেষ্ঠ মৌলিক সুর বিভাগে তিনটি পুরস্কার। তিনি ড্যান্সেস উইথ উল্‌ভস ও আউট অব আফ্রিকা চলচ্চিত্রের জন্য দুটি গ্র্যামি পুরস্কার, এবং দ্য লায়ন ইন উইন্টার চলচ্চিত্রের জন্য শ্রেষ্ঠ মৌলিক সঙ্গীত বিভাগে বাফটা পুরস্কার অর্জন করেন। এছাড়া তিনি ১০টি গোল্ডেন গ্লোব পুরস্কারের মনোনয়ন লাভ করেন এবং আউট অব আফ্রিকা চলচ্চিত্রের জন্য শ্রেষ্ঠ মৌলিক সুর বিভাগে একটি পুরস্কার অর্জন করেন। তার সুরারোপিত সর্বশেষ চলচ্চিত্র হল এনিগমা (২০০১)।  তিনি ২০০১ সালে দি আইভর্স একাডেমির ফেলোশিপ এবং ২০০৫ সালে ব্রিটিশ একাডেমি অব ফিল্ম অ্যান্ড টেলিভিশন আর্টসের ফেলোশিপ অর্জন করেন। ব্যারি চারটি বিয়ে করেন এবং তার চার সন্তান ছিল। ১৯৭৫ সালে তিনি মার্কিন যুক্তরাষ্ট্রে পাড়ি জমান এবং ২০১১ সালে আমৃত্যু সেখানে ছিলেন।  প্রারম্ভিক জীবন জন ব্যারি প্রেন্ডারগাস্ট ১৯৩৩ সালের ৩রা নভেম্বর ইংল্যান্ডের ইয়র্কশায়ারের ইয়র্কে জন্মগ্রহণ করেন।The Sunday Times Magazine (London). 18 December 2011. p. 64. তার মাতা ইংরেজ ও পিতা আইরিশ ছিলেন। তার মাতা ধ্রুপদী পিয়ানোবাদক ছিলেন। তার পিতা জন জাভিয়ার "জ্যাক" প্রেন্ডারগাস্ট নির্বাক চলচ্চিত্র যুগের একজন প্রজেক্টশনিস্ট ছিলেন, যিনি পরবর্তীকালে উত্তর ইংল্যান্ডে একাধিক প্রেক্ষাগৃহের মালিক হন। তার পিতার কাজের সূত্র ধরে ব্যারি উত্তর ইংল্যান্ডের বিভিন্ন প্রেক্ষাগৃহের আশেপাশে বেড়ে ওঠেন। তিনি পরবর্তীকালে বলেন যে তার শৈশবের অভিজ্ঞতা তার সঙ্গীতের প্রতি আগ্রহের সৃষ্টি করে। ব্যারি ইয়র্কের সেন্ট পিটার্স স্কুলে পড়াশোনা করেন এবং ইয়র্ক মিনস্টারের অর্গানবাদক ফ্রান্সিস জ্যাকসনের নিকট থেকে সুর সৃষ্টির পাঠ গ্রহণ করেন।  পুরস্কার ও স্বীকৃতি  পুরস্কার বছর বিভাগ মনোনীত কর্ম ফলাফল একাডেমি পুরস্কার ১৯৬৬ শ্রেষ্ঠ মৌলিক সুর বর্ন ফ্রি  শ্রেষ্ঠ মৌলিক গান "বর্ন ফ্রি" (চলচ্চিত্র - বর্ন ফ্রি)  ১৯৬৮ শ্রেষ্ঠ চলচ্চিত্রের মৌলিক সুর দ্য লায়ন ইন উইন্টার  ১৯৭১ শ্রেষ্ঠ মৌলিক নাট্যধর্মী সুর ম্যারি, কুইন অব স্কটস  ১৯৮৫ শ্রেষ্ঠ মৌলিক সুর আউট অব আফ্রিকা  ১৯৯০ শ্রেষ্ঠ মৌলিক সুর ড্যান্সেস উইথ উল্‌ভস  ১৯৯২ শ্রেষ্ঠ মৌলিক সুর চ্যাপলিন  বাফটা পুরস্কার ১৯৬৮ চলচ্চিত্রের সঙ্গীতের জন্য অ্যান্থনি অ্যাসকুইথ পুরস্কার দ্য লায়ন ইন উইন্টার  ১৯৮৬ শ্রেষ্ঠ সুর আউট অব আফ্রিকা  ১৯৯১ শ্রেষ্ঠ মৌলিক চলচ্চিত্রের সুর ড্যান্সেস উইথ উল্‌ভস  ২০০৫ বাফটা ফেলোশিপ  গোল্ডেন গ্লোব পুরস্কার ১৯৬৬ শ্রেষ্ঠ মৌলিক গান - চলচ্চিত্র "বর্ন ফ্রি" (চলচ্চিত্র - বর্ন ফ্রি)  ১৯৬৮ শ্রেষ্ঠ মৌলিক সুর - চলচ্চিত্র দ্য লায়ন ইন উইন্টার  ১৯৭১ শ্রেষ্ঠ মৌলিক সুর - চলচ্চিত্র ম্যারি, কুইন অব স্কটস  ১৯৭৪ শ্রেষ্ঠ মৌলিক গান - চলচ্চিত্র "সেইল দ্য সামার উইন্ডস" (চলচ্চিত্র - দ্য ডাভ)  ১৯৭৭ শ্রেষ্ঠ মৌলিক গান - চলচ্চিত্র "ডাউন ডিপ ইনসাইড" (চলচ্চিত্র - দ্য ডিপ)  ১৯৮১ শ্রেষ্ঠ মৌলিক সুর - চলচ্চিত্র সামওয়্যার ইন টাইম  ১৯৮৫ শ্রেষ্ঠ মৌলিক সুর - চলচ্চিত্র আউট অব আফ্রিকা  শ্রেষ্ঠ মৌলিক গান - চলচ্চিত্র "আ ভিউ টু আ কিল" (চলচ্চিত্র - আ ভিউ টু আ কিল)  ১৯৯০ শ্রেষ্ঠ মৌলিক সুর - চলচ্চিত্র ড্যান্সেস উইথ উল্‌ভস  ১৯৯২ শ্রেষ্ঠ মৌলিক সুর - চলচ্চিত্র চ্যাপলিন   তথ্যসূত্র  বহিঃসংযোগ   John Barry Website        Appearance on Desert Island Discs 13 June 1999              বিষয়শ্রেণী:১৯৩৩-এ জন্ম বিষয়শ্রেণী:২০১১-এ মৃত্যু বিষয়শ্রেণী:২০শ শতাব্দীর ইংরেজ সুরকার বিষয়শ্রেণী:২১শ শতাব্দীর ইংরেজ সুরকার বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ইংরেজ গীতিকার বিষয়শ্রেণী:ইংরেজ চলচ্চিত্র সুরকার বিষয়শ্রেণী:ইংরেজ টেলিভিশন সুরকার বিষয়শ্রেণী:ইংরেজ পুরুষ সুরকার বিষয়শ্রেণী:ইয়র্কের সঙ্গীতজ্ঞ বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:কলাম্বিয়া গ্রাফোফোন কোম্পানির শিল্পী বিষয়শ্রেণী:ডেকা রেকর্ডসের শিল্পী বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:শ্রেষ্ঠ মৌলিক সুর বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ মৌলিক গান বিভাগে একাডেমি পুরস্কার বিজয়ী গীতিকার বিষয়শ্রেণী:গোল্ডেন গ্লোব পুরস্কারপ্রাপ্ত সঙ্গীতজ্ঞ বিষয়শ্রেণী:গ্র্যামি পুরস্কার বিজয়ী বিষয়শ্রেণী:শ্রেষ্ঠ মৌলিক সঙ্গীত বিভাগে বাফটা পুরস্কার বিজয়ী বিষয়শ্রেণী:বাফটা ফেলো বিষয়শ্রেণী:স্যাটার্ন পুরস্কার বিজয়ী বিষয়শ্রেণী:ইংরেজ গানলেখক বিষয়শ্রেণী:ইংরেজ পুরুষ ধ্রুপদী সুরকার বিষয়শ্রেণী:শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী বিষয়শ্রেণী:আইভোর নোভেলো পুরস্কার বিজয়ী